
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 07.09.2026, ora 08.00 – 08.09.2026, ora 08.00

I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 08.09.2026, ora 07.00
RÂURI
Debitele au fost relativ staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Jiu, Suceava, Trotuș, Putna, Bârlad, pe cursul superior și mijlociu al Prutului și pe unii afluenți ai acestuia, bazinul mijlociu al Mureșului, pe unii afluenți din bazinele Oltului, Argeșului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general staționare.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 07 – 08.09.2026 a fost în scădere, având valoarea de 1400 m3/s, sub media multianuală a lunii septembrie (3800m3/s). 
Pe tot sectorul, aval de Porţile de Fier, debitele au fost în scădere.

Debitul la intrarea în țară (secțiunea Baziaș) va fi staționar (1400 m3/s).

În aval de Porţile de Fier debitele vor fi în scădere ușoară.

2. Situația meteorologică în intervalul 07.09.2026, ora 09.00 – 08.09.2026, ora 06.00
ÎN ŢARĂ
Vremea a fost frumoasă, iar regimul diurn caracterizat de valori în general în jurul celor climatologic specifice datei. Cerul a fost mai mult senin, cu înnorări trecătoare la sfârșitul intervalului în Transilvania unde cu totul izolat au fost averse slabe. Vântul a suflat slab și moderat. Temperaturile maxime s-au încadrat între 20 de grade la Bârnova și 30 de grade la Bechet, Calafat, Băilești, Jimbolia, Moldova Nouă și Turnu Măgurele, iar la ora 06 temperatura aerului avea valori cuprinse între 3 grade la Întorsura Buzăului și 20 grade la Șiria și Oravița. La începutul intervalului, izolat a fost ceață. Observație: de ieri dimineață de la ora 6 a fost în vigoare 1 mesaj de atenționare cod galben pentru fenomene meteorologice periculoase imediate (pentru ceață și vizibilitate redusă) emis de către SRPV Bacău.

LA BUCUREŞTI

Vremea a fost frumoasă, iar regimul termic diurn caracterizat de valori în jurul celor normale datei. Cerul a fost senin, iar vântul a suflat și moderat. Temperatura maximă a fost de 27 de grade la Afumați și Băneasa și 28 de grade la Filaret, iar la ora 6 se înregistrau 10 grade în Băneasa, 12 grade la Afumați și 14 grade la Filaret.

3. Prognoza meteorologică în intervalul 08.09.2026, ora 09.00 – 09.09.2026, ora 09.00
ÎN ŢARĂ
Vremea va fi frumoasă și va deveni călduroasă local în vestul și sudul țării. Cerul va fi mai mult senin, exceptând prima parte a zilei în regiunile sudice unde va fi variabil, iar vântul va sufla slab și moderat. Temperaturile maxime, în creștere ușoară față de ziua anterioară, se vor încadra între 23 de grade în dealurile Munteniei și pe litoral și 32 de grade în Banat. Minimele termice vor fi cuprinse între 2...4 grade în depresiunile Carpaților Orientali și 20 de grade în Dealurile de Vest. Dimineața și noaptea, izolat, va fi ceață.

LA BUCUREŞTI
Vremea va fi frumoasă și caldă. Cerul va fi variabil în prima parte a zilei și mai mult senin în restul intervalului, iar vântul va sufla slab până la moderat. Temperatura maximă va fi de 28...30 de grade și cea minimă de 11...15 grade.

II. CALITATEA APEI
Administrația Națională Apele Române revine cu informații suplimentare referitor la poluarea accidentală cu ape uzate tehnologice  a cursului de apă Motru, localitatea Apa Neagră, comuna Padeș, jud. Gorj, zona evacuării generale a apelor uzate tehnologice de la Stația de Spălare-Sortare Agregate Minerale Apa Neagră (S.C ROVCRI GOLD SRL). S-au prelevat si analizat probe de apa de către reprezentanții L.C.A. Tg-Jiu, ale căror rezultate au fost interpretate de către specialiștii S.G.I.R.A. – A.B.A. Jiu.

REZULTATUL ANALIZELOR:  

1. Raul Motru amonte evacuare generala Stație Spălare-Sortare agregate minerale Apa Neagră (SC ROVCRI GOLD SRL):

               1. pH = 7,76

               2. MTS = 15,0 mg/l

               3. Reziduu fix = 72,4 mg/l               

2. Evacuare generala Stație Spălare-Sortare agregate minerale Apa Neagră (SC ROVCRI GOLD SRL):

               1. pH = 7,90

               2. MTS = 407,0 mg/l

               3. Reziduu fix = 80,2 mg/l               

3. Raul Motru aval evacuare generala Stație Spălare-Sortare agregate minerale Apa Neagră (SC ROVCRI GOLD SRL):

               1. pH = 7,81

               2. MTS = 96,0 mg/l

               3. Reziduu fix = 74,6 mg/l

În urma interpretării rezultatelor analizelor de laborator pentru cele 3 secțiuni, se poate concluziona faptul că, se confirmă poluarea cu Materii in Suspensie, pe râul Motru, in aval de evacuarea generala a Stației de  Spălare-Sortare agregate minerale Apa Neagră (SC ROVCRI GOLD SRL).

În secțiunea evacuare generala a SC ROVCRI GOLD SRL, in râul Motru, valorile determinate depășesc limitele maxime admise stabilite prin Anexa 3 – NTPA 001 din HG 188/2022, cu modificările si completările ulterioare la următorul indicator: Materii in Suspensie.

În râul Motru se constata o depreciere a calității cursului de apa la indicatorul de calitate Materii in suspensie, în secțiunea situata aval evacuare generala SC ROVCRI GOLD SRL, fata de secțiunea situata amonte de aceasta.

III. CALITATEA MEDIULUI

1. În domeniul aerului
Agenţia Naţională pentru Mediu și Arii Protejate informează că, din rezultatele analizelor efectuate în intervalul 04-06.09.02026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot) și SO2 (dioxid de sulf). Media zilnică (50 µg/m3)pentru PM10 (pulberi în suspensie cu diametrul sub 10 microni) a fost depășită la la staţia TL-3 (Iscaccea-Judetul Tulcea – 62.5 µg/m³ in 04.09.2026, 55 µg/m³ in 05.09.2026 și 55.24 µg/m³ în 06.09.2026). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

2. În domeniul solului și vegetației
Garda Forestieră Timișoara informează despre producerea, în data de 06.09.2026, ora 09.30 unui incendiu care a afectat cca 19.20 ha litiera intr-un fond forestier de stat pe raza OS Paltinis, loc Delinesti, jud Caras Severin. Incendiul a fost stins in aceeasi zi, la ora 20.00 prin interv a 6 silvicultori. Cauza producerii: curatarea vegetatiei pe teren limitrof. 

Garda Forestieră Timișoara informează despre producerea, în data de 06.09.2026, ora 08.00 unui incendiu care a afectat cca 0.5 ha litiera intr-un fond forestier de stat pe raza OS Pui, loc Salasu de Sus, jud. Hunedoara. Incendiul a fost stins in 07.09.2026, la ora 11.00 prin interv a 5 silvicultori, 3 pompieri si a 8 cetateni. Nu se cunosc cauzele declansatoare. 

3.În domeniul supravegherii radioactivităţii mediului

Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

